Ai
2 di Novembar il president dal esecutîf de Comunitât Teritoriâl
Corse, Gilles Simeoni, il delegât pe lenghe, Xavier Luciani, il
prefet de isule, Bernard Schmeltz, e il retôr de Academie de
Corsiche, Philippe Lacombe, a àn firmâ la convenzion jenfri stât e
comunitât teritoriâl sul plan di svilup dal insegnament de lenghe
corse 2016-2021. Il document al previôt di slargjâ in maniere
progressive in ducj i istitûts de isule l’insegnament bilengâl a
partî de scuele de infanzie e di inserî la presince de lenghe e de
culture corse in ducj i nivei scolastics e di formazion. I cinc agns
di durade dal acuardi a son cuvierts cun 17 milions di euros che a
saran metûts a miezis di Stât e Comunitât Teritoriâl. Tra lis
novitâts de convenzion si à un plan straordenari di formazion che
al permetarà a 700 insegnants, o sei la metât di chei in servizi
tes scuelis primariis de isule, di garantî il slargjament dal
insegnament bilengâl.
Font:
Corse Net Infos,
02/11/16;
Alta Frequenza, 03/11/16
kac_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn ltz_Latn unk lmo_Latn